C 241 A/8
SL
Uradni list Evropske unije
24.6.2022
Organ za imenovanja sestavi seznam kandidatov, ki so oddali prijavo na zahtevani način in v zahtevanem roku, nato pa ga skupaj z dokumentacijo predloži natečajni komisiji.
Uvrščeni na seznam se povabijo na predizbirni test, ki je v obliki vprašanj izbirnega tipa in se opravlja prek računalnika.
Test se oceni računalniško.
Kandidati bodo prek svojega uporabniškega računa na platformi Apply4EP prejeli primere vprašanj in navodila o poteku testa z vprašanji izbirnega tipa.
Obrazec za preverjanje dodatnih sposobnosti je priložen razpisu natečaja.
Treba ga je izpolniti in naložiti na za to predvideno mesto na platformi Apply4EP najkasneje do roka za oddajo prijav, določenega v razpisu natečaja.
Natečajna komisija kandidat(-k)e, ki se povabijo na pisne preizkuse, izbere tako, da preveri oceno po padajočem vrstnem redu pri testu z vprašanji izbirnega tipa, oceno pri preverjanju dodatnih sposobnosti in izpolnjevanje splošnih in posebnih natečajnih pogojev.
Nato komisija oceni prijave kandidatov, ki imajo najustreznejše kvalifikacije (zlasti diplome, znanje jezikov in delovne izkušnje) glede na opis nalog in merila za izbor, navedene v razpisu natečaja.
Ocena komisije temelji izključno na odgovorih v obrazcu za preverjanje dodatnih sposobnosti.
Komisija bo prijave ocenjevala, dokler ne doseže števila kandidatov, ki je enako številu oseb, ki se lahko povabijo v naslednjo fazo natečaja.
Za izbor na podlagi kvalifikacij natečajna komisija pregleda odgovore v obrazcu za preverjanje dodatnih sposobnosti.
Vsak odgovor prejme od 0 do 4 točke.
Natečajna komisija lahko za vsako merilo za izbor določi ponder (od 1 do 3), ki odraža relativno pomembnost posameznega merila.
V tem primeru se točke, prejete za vsak odgovor, pomnožijo s ponderjem za posamezno merilo.
Potem se vse točke, ki jih je prejel kandidat oziroma kandidatka, seštejejo, da se določijo tiste osebe, katerih profil najbolj ustreza predvidenim nalogam.
Če več kandidatov doseže enako število točk za zadnje mesto, ki še omogoča uvrstitev v naslednjo fazo natečaja, so v naslednjo fazo vabljeni vsi.
Če kandidati ne dosežejo tega najnižjega praga, se njihove prijave in preverjanje dodatnih sposobnosti ne pregledajo.
2.3 Preizkusi Vsi preizkusi so obvezni in izločilni.
Največje število kandidatov, ki se lahko udeležijo preizkusov, je določeno v razpisu natečaja.
Opis in ocenjevanje preizkusov sta določena v točki B.2 natečaja.
Tehnične zahteve – preizkusi prek spleta (test z vprašanji izbirnega tipa in pisni preizkusi) Evropski parlament je izvedbo pisnih preizkusov prek spleta zaupal zunanjemu ponudniku storitev.
Potrebujete (osebni ali prenosni) računalnik z: — operacijskim sistemom Microsoft Windows 7 ali novejšo različico oziroma Apple OS X 10.11 Yosemite ali novejšo različico za MAC, — zmogljivostjo 1 GB nezasedenega prostora na trdem disku, — kamero na sprednji strani, ki je povezana z računalnikom ali vgrajena vanj, — internetno povezavo, — 4 GB pomnilnika RAM.
Če bi pred preizkusi zaradi posodobitve programske opreme prišlo do spremembe minimalnih tehničnih zahtev, boste o tem obveščeni.
Operacijski sistemi XP, Vista in starejši, Windows 10 S, Windows ARM (RT), MacOS, starejši od 10.11, IOS (Ipad, Iphone), Android, Chromebook ter navidezni računalniki (virtual machine), Linux (debian, ubuntu,...) in 32-bitni operacijski sistemi ne pridejo v poštev.